Når du i en travl hverdag skal optimere website, holde Google Ads kørende og administrere social media-kampagner, er automatisering en uvurderlig hjælp. På dette webinar tager vi en rundtur i udvalgte systemer samt de tilhørende overvejelser og beslutninger. Udvalget af værktøjer til automatiseret markedsføring øges år for år. Nogle værktøjer er gratis og simple, andre mere omfattende og dyrere og nogle spiller sammen med værktøjer til salg, lagerstyring eller andre forretningsprocesser. På dette webinar tager vi en rundtur, som både giver et overblik og nogle nedslag i konkrete værktøjer.   Emner på webinaret: Et overblik over de mange værktøjer til automatiseret markedsføring Et nedslag i HubSpot, hvor du kan starte gratis og efterfølgende tage stilling til eventuelle betalte opgraderinger Et kig på de store værktøjer Salesforce Marketing Cloud og Adobe Experience Cloud Muligheder for at integrere ind mod Google Analytics og Datastudio, MailChimp, LinkedIn, videotjenester mv. Et fælles kig på gratis og anbefalelsesværdige websites til videre studie   Webinaret afholdes af Kåre Bjørn Jensen fra Intellia. Kåre har fra en oprindelig baggrund som grafiker arbejdet med digital markedsføring i mange år, han er Google-certificeret og spænder over en bred vifte af værktøjer. Han forklarer teknikken med almindelige ord og sikrer, at alle webinardeltagere er med fra start til slut. Som medlem af Kommunikation og Sprog, kan du tilgå link til webinaret her.